open-index/open-wikipedia-markdown huggingface dataset:
ฟังก์ชันขั้นบันได

thumb|right|250px|ตัวอย่างกราฟของฟังก์ชันขั้นบันได (เส้นสีแดง)
**ฟังก์ชันขั้นบันได** คือฟังก์ชันบนจำนวนจริงซึ่งเกิดจากการรวมกันระหว่างฟังก์ชันคงตัวจากโดเมนที่แบ่งออกเป็นช่วงหลายช่วง กราฟของฟังก์ชันจะมีลักษณะเป็นส่วนของเส้นตรงหรือรังสีในแนวราบเป็นท่อน ๆ ตามช่วง ในระดับความสูงต่างกัน

## นิยาม
ฟังก์ชัน *f* : **R** → **R** จะเรียกว่าฟังก์ชันขั้นบันได ถ้าฟังก์ชัน *f* สามารถเขียนให้อยู่ในรูปแบบนี้ได้
::f (x) = \sum\limits_{i=0}^n \alpha_i \chi_{A_i} (x)  สำหรับทุกจำนวนจริง *x*

เมื่อ *n* ≥ 0, α*i* เป็นจำนวนจริง (ค่าคงตัว), *A**i* คือช่วงต่าง ๆ และ χ*A* คือฟังก์ชันบ่งชี้ (indicator function) ของช่วง *A* นั่นคือ
::\chi_A (x) =
\begin{cases}
1 & \mbox{if } x \in A \\
0 & \mbox{if } x \notin A \\
\end{cases}


ในนิยามเช่นนี้ ช่วง *A**i* ต่าง ๆ จะต้องมีสมบัติที่สมมติขึ้นสองประการดังนี้
# ช่วงต่าง ๆ จะต้องไม่มีส่วนร่วมต่อกัน นั่นคือ *A**i* ∩ *A**j* = ∅ โดยที่ *i* ≠ *j*
# ยูเนียนของช่วงทุกช่วง คือเซตจำนวนจริงทั้งเซต นั่นคือ ∪*i* *A**i* = **R**

ในกรณีที่สมบัติของฟังก์ชันเริ่มต้นไม่เป็นไปตามข้อสันนิษฐาน เช่นช่วงซ้อนกัน หรือยูเนียนแล้วแต่ไม่ครบเซตจำนวนจริง เราอาจเลือกช่วงใหม่ที่เทียบเท่าอันทำให้มีสมบัติดังกล่าวได้ ตัวอย่างเช่น กำหนดให้ฟังก์ชันขั้นบันไดนี้
::f = 4 \chi_{[-5, 1)} + 3 \chi_{(0, 6)}\,\!
สามารถเขียนใหม่ได้เป็น
::f = 0 \chi_{(-\infty, -5)} + 4 \chi_{[-5, 0]} + 7 \chi_{(0, 1)} + 3 \chi_{[1, 6)} + 0 \chi_{[6, \infty)}
ซึ่งผลลัพธ์จากฟังก์ชันจะยังคงเหมือนเดิม

## ตัวอย่าง
thumb|กราฟของฟังก์ชันเฮฟวีไซด์
thumb|กราฟของฟังก์ชันสี่เหลี่ยมมุมฉาก
* ฟังก์ชันคงตัวเป็นตัวอย่างอย่างง่ายของฟังก์ชันขั้นบันได ซึ่งประกอบด้วยช่วงเพียงช่วงเดียวคือ *A*0 = **R**
* ฟังก์ชันเฮฟวีไซด์ (Heaviside function) เป็นฟังก์ชันขั้นบันไดหนึ่งที่สำคัญ เป็นแนวคิดทางคณิตศาสตร์ที่อยู่เบื้องหลังการทดสอบสัญญาณไฟฟ้า เช่นที่ใช้ในการตอบสนองขั้นบันไดของระบบพลวัต
* ฟังก์ชันสี่เหลี่ยมมุมฉาก (rectangular function) ซึ่งเป็นฟังก์ชันรถตู้แบบบรรทัดฐาน (normalized boxcar function) เป็นอีกตัวอย่างหนึ่งของฟังก์ชันขั้นบันได ใช้เพื่อเป็นแบบจำลองของพัลส์หนึ่งหน่วย

### ในทางตรงข้าม
* ฟังก์ชันภาคจำนวนเต็ม ไม่ถือว่าเป็นฟังก์ชันขั้นบันไดตามนิยามที่ระบุในบทความนี้ เพราะมีจำนวนช่วงขั้นเป็นอนันต์ (*n* → ∞) ไม่เป็นจำนวนจำกัด

## สมบัติ
* ผลรวมและผลคูณของฟังก์ชันขั้นบันไดสองฟังก์ชัน จะให้ผลเป็นฟังก์ชันขั้นบันไดอีกฟังก์ชันหนึ่ง และผลคูณของฟังก์ชันขั้นบันไดกับจำนวนคงตัวก็ยังคงเป็นฟังก์ชันขั้นบันได จากกรณีทั้งสองทำให้ฟังก์ชันขั้นบันไดก่อร่างพีชคณิตขึ้นมาเหนือจำนวนจริง
* ฟังก์ชันขั้นบันไดมีจำนวนช่วงเป็นจำนวนจำกัดเท่านั้น ถ้าช่วง *A**i* ต่าง ๆ ซึ่ง *i* = 0, 1, …, *n* ตามนิยามข้างต้นไม่ทับซ้อนซึ่งกันและกัน และยูเนียนของช่วงทั้งหมดเป็นจำนวนจริง จะได้ว่า *f* (*x*) = α*i* สำหรับทุกค่าของ *x* ∈ *A**i*
* ปริพันธ์เลอเบกของฟังก์ชันขั้นบันได \textstyle f = \sum\limits_{i=0}^n \alpha_i \chi_{A_i}\, คือ \textstyle \int \!f\,dx = \sum\limits_{i=0}^n \alpha_i \ell(A_i) เมื่อ \ell(A) คือความยาวของช่วง *A* และในกรณีนี้เราสมมติว่าช่วง *A**i* ทั้งหมดมีความยาวจำกัด ข้อเท็จจริงคือความเท่ากันนี้สามารถใช้เป็นขั้นตอนแรกในการหาปริพันธ์เลอเบก

## อ้างอิง

หมวดหมู่:ฟังก์ชันพิเศษมูลฐาน
ไพเรทส์ออฟเดอะแคริบเบียน

***ไพเรทส์ออฟเดอะแคริบเบียน*** () เป็นภาพยนตร์ชุดแนวผจญภัย อำนวยการสร้างโดยเจอร์รี่ บรัคไฮเมอร์ โดยอิงจากสวนสนุก *ไพเรทส์ออฟเดอะแคริบเบียน* ของวอลต์ ดิสนีย์ ภาพยนตร์มีเนื้อเรื่องเกี่ยวกับผจญภัยของโจรสลัดที่ผสมผสานความเป็นแฟนตาซี ตัวละครหลักได้แก่ กัปตันแจ็ก สแปร์โรว์ (รับบทโดย จอห์นนี เดปป์), วิล เทอร์เนอร์ (รับบทโดย ออร์แลนโด บลูม) และเอลิซาเบธ สวอนน์ (รับบทโดย คีร์รา ไนท์ลีย์) ภาพยนตร์ภาคแรกของชุดคือ *[[คืนชีพกองทัพโจรสลัดสยองโลก]]* ออกฉายเมื่อวันที่ 9 กรกฎาคม พ.ศ. 2546 หลังจากภาพยนตร์ภาคแรกประสบความสำเร็จเป็นอย่างสูง วอลต์ดิสนีย์พิกเจอส์จึงได้ผลิตภาคต่ออันได้แก่ *[[สงครามปีศาจโจรสลัดสยองโลก]]* ออกฉายหลังจากภาคแรก 3 ปีเมื่อวันที่ 7 กรกฎาคม พ.ศ. 2549, *[[ผจญภัยล่าโจรสลัดสุดขอบโลก]]* ออกฉายเมื่อวันที่ 24 พฤษภาคม พ.ศ. 2550 และ *[[ผจญภัยล่าสายน้ำอมฤตสุดขอบโลก]]* ออกฉายเมื่อวันที่ 20 พฤษภาคม พ.ศ. 2554

ภาคที่ห้า *[[สงครามแค้นโจรสลัดไร้ชีพ]]* (*Pirates of the Caribbean: Dead Men Tell No Tales*) ออกฉายเมื่อวันที่ 26 พฤษภาคม พ.ศ. 2560

## ภาพยนตร์

### คืนชีพกองทัพโจรสลัดสยองโลก

เอลิซาเบธ สวอนน์ สูกสาวของข้าหลวงแห่งพอร์ตรอยัล ถูกลูกเรือของเรือแบล็กเพิร์ลนำโดยกัปตันเฮกเตอร์ บาร์บอสซ่าลักพาตัวไป วิล เทอร์เนอร์ เพื่อนตั้งแต่สมัยเด็กของเอลิซาเบธจึงได้ทำการชักชวนกัปตันแจ็ก สแปร์โรว์ ร่วมมือกับเขาในการพาตัวเอลิซาเบธกลับคืนมา 

### สงครามปีศาจโจรสลัดสยองโลก

ลอร์ด คัตเลอร์ เบ็คเก็ตต์ ผู้แทนของบริษัทการค้าอีสต์อีนเดีย ได้นำหมายจับมาแสดงเพื่อจับกุม วิล เอลิซาเบธ และเจมส์ นอริงตัน ในข้อหาร่วมกันปล่อยตัวแจ็ค สแปร์โรว์ แต่ลอร์ดเบ็คเก็ตต์ได้ยื่นข้อเสนอให้วิลไปตามหาแจ็กแล้วนำเข็มทิศวิเศษของแจ็กมาให้เขา ขณะเดียวกัน แจ็ก สแปร์โรว์ ก็พยายามหลบหนีหนี้เลือดที่ติดค้างไว้กับเดวี่ โจนส์

### ผจญภัยล่าโจรสลัดสุดขอบโลก

ลอร์ด คัตเลอร์ เบ็คเก็ตต์ควบคุมเหนือเดวี่ โจนส์และเรือฟลายอิ้งดัตซ์แมน และเริ่มการกวาดล้างเหล่าโจรสลัดอย่างจริงจัง วิล เทอร์เนอร์และเหล่าลูกเรือของเรือแบล็คเพิร์ลต้องการจะต่อสู้กับบริษัทอีสต์อีนเดียเทรดดิ้งกัมปะนีจึงได้เดินทางไปช่วยเหลือแจ็ก สแปร์โรว์จากก้นทะเล เพราะแจ็กเป็นหนึ่งในเก้าเจ้าโจรสลัดที่มีเหรียญ 8 เรียลโบราณ เพื่อการเรียกตัวเทพธิดาแห่งท้องทะเลให้ช่วยเหลือพวกเขา

### ผจญภัยล่าสายน้ำอมฤตสุดขอบโลก

เรื่องราวของการตามหาน้ำพุแห่งวัยเยาว์ในตำนาน มีส่วนผสมของมนต์ดำวูดู, ซอมบี้, ศาสตราจาร์ยแขนเดียวและบรรดาผู้คนในยุคโบราณที่เคยมีชีวิตอยู่จริง เช่น นักสำรวจชาวสเปน Juan Ponce de Leon และ เคราดำ (Blackbeard) โจรสลัดที่น่าสะพรึงกลัว

### สงครามแค้นโจรสลัดไร้ชีพ

กัปตันแจ๊กอยู่ในยุคตกต่ำ ความเชื่อมั่นในลูกเรือเป็นศูนย์ และศัตรูเก่าแก่อย่าง "กัปตันอามันโด ซาลาซาร์"(คาเบียร์ บาร์เดน) กลับมาจากคำสาปในสามเหลี่ยมปีศาจ โดยมีจิตมุ่งหมายล้างแค้นมายังแจ็ก ในขณะเดียวกับคู่ปรับตลอดกาลอย่าง "กัปตันบาร์บอสซ่า" ที่เรืองอำนาจจนตั้งตัวเป็นบริษัทค้าขายและมีกองเรือเป็นของตัวเอง ต้องถูกแย่งชิงอำนาจโดยเรือมฤตยู "ไซเลนท์แมรี่" ส่วน " เฮนรี่ เทอร์เนอร์" ลูกชายของวิลและอลิซาเบธต้องค้นหา "ตรีศูลของโพไซดอน" ซึ่งจะใช้ลบล้างคำสาปแห่งทะเลปลดปล่อยวิลผู้ถูกสาปไว้กับเรือฟลายอิ้ง ดัดซ์แมน 

## ตัวแสดงหลัก

## อ้างอิง

## แหล่งข้อมูลอื่น
*เว็บไซต์ทางการ
*

หมวดหมู่:ภาพยนตร์ภาษาอังกฤษ
หมวดหมู่:ภาพยนตร์อเมริกัน
หมวดหมู่:ภาพยนตร์ดิสนีย์
หมวดหมู่:ภาพยนตร์แนวผจญภัย
หมวดหมู่:ภาพยนตร์แนวแฟนตาซี
หมวดหมู่:ภาพยนตร์แนวต่อสู้
หมวดหมู่:ภาพยนตร์แนวตลก
หมวดหมู่:ภาพยนตร์โจรสลัด
ริตชี แบล็กมอร์

**ริชาร์ด ฮิว "ริตชี" แบล็กมอร์** () เกิดเมื่อวันที่ 14 เมษายน ค.ศ. 1945 เป็นนักกีตาร์ นักดนตรีชาวอังกฤษ เป็นสมาชิกผู้ก่อตั้งวงฮาร์ดร็อก ดีปเพอร์เพิล และเรนโบว์ เขาออกจากวงดีปเพอร์เพิลในปี 1993 เนื่องจากความขัดแย้งระหว่างแบล็กมอร์และเอียน วงที่เขาทำขึ้นใหม่คือวงที่ได้รับอิทธิพลเรอเนสซองซ์ที่ชื่อ แบล็กมอร์สไนต์
โดยมีภรรยาเป็นนักร้องนำ

แบล็กมอร์ติอยู่อันดับ 55 ในการจัดอันดับของโรลลิงสโตนในหัวข้อ 100 นักกีตาร์ที่ยอดเยี่ยมที่สุดตลอดกาล

## อ้างอิง

หมวดหมู่:นักดนตรีชาวอังกฤษ
หมวดหมู่:นักกีตาร์
หมวดหมู่:บุคคลจากเทศมณฑลซัมเมอร์เซต
หมวดหมู่:ชาวอังกฤษในสหรัฐ
หม่อมราชวงศ์สดศรี ปันยารชุน

**หม่อมราชวงศ์สดศรี ปันยารชุน** (21 กรกฎาคม พ.ศ. 2479 – 20 พฤศจิกายน พ.ศ. 2566) ภริยาอานันท์ ปันยารชุน อดีตนายกรัฐมนตรีคนที่ 18 ของไทย อดีตประธานกรรมการมูลนิธิวัฒนธรรมไทย-อเมริกัน

## ประวัติ
หม่อมราชวงศ์สดศรี ปันยารชุน เกิดเมื่อวันที่ 21 กรกฎาคม พ.ศ. 2479 โดยมีชื่อเดิมว่า หม่อมราชวงศ์สดศรีสุริยา จักรพันธุ์ เป็นธิดาของพลโท หม่อมเจ้าคัสตาวัส จักรพันธุ์ (พระโอรสในพระเจ้าวรวงศ์เธอ กรมหมื่นอนุวัตน์จาตุรนต์ ประสูติแต่หม่อมหวน จักรพันธุ์ ณ อยุธยา) กับหม่อมเจ้าทิตยาทรงกลด รพีพัฒน์ (พระธิดาในพระเจ้าบรมวงศ์เธอ กรมหลวงราชบุรีดิเรกฤทธิ์ ประสูติแต่ หม่อมอ่อน รพีพัฒน์ ณ อยุธยา) เกิดเมื่อวันที่ 21 กรกฎาคม พ.ศ. 2479 มีพี่น้องร่วมบิดามารดาเดียวกัน คือ
* หม่อมราชวงศ์กทลี สุนทรสิงคาล สมรสกับ พันตำรวจเอก วสิฐ สุนทรสิงคาล อดีตรองผู้บังคับการอำนวยการกองบัญชาการตำรวจสอบสวนกลาง
* หม่อมราชวงศ์ตราจักร จักรพันธุ์ อดีตกรรมการบริษัทธนาคารเอเซีย สมรสกับอรวรรณ จักรพันธุ์ ณ อยุธยา (สกุลเดิม ตันตยาวนารถ)

หม่อมราชวงศ์สดศรี ปันยารชุน เป็นพระปทินัดดาในพระบาทสมเด็จพระจอมเกล้าเจ้าอยู่หัว เป็นพระปนัดดาในสมเด็จพระเจ้าบรมวงศ์เธอ เจ้าฟ้าจาตุรนต์รัศมี กรมพระจักรพรรดิพงษ์ และเป็นพระนัดดาในพระเจ้าวรวงศ์เธอ กรมหมื่นอนุวัตรจาตุรนต์

หม่อมราชวงศ์สดศรี ปันยารชุน สมรสกับอานันท์ ปันยารชุน มีธิดา 2 คน คือ
# นันดา ไกรฤกษ์ สมรสกับไกรทิพย์ ไกรฤกษ์ ประธานกรรมการบริษัท เพซ ดีเวลลอปเมนท์ คอร์ปอเรชั่น จำกัด (มหาชน) (บุตรพูนเพิ่ม ไกรฤกษ์ อดีตเลขาธิการสำนักพระราชวัง)
# ดารณี เจริญรัชต์ภาคย์ สมรสกับ ดร.ชัชวิน เจริญรัชต์ภาคย์ กรรมการ ธนาคารกรุงเทพ (บุตรศาสตราจารย์ นาวาเอก ดร.เจริญ เจริญรัชต์ภาคย์ ร.น. อดีตปลัดกระทรวงคมนาคม กับท่านผู้หญิงสมศรี เจริญรัชต์ภาคย์)

หม่อมราชวงศ์สดศรี ปันยารชุนเสียชีวิตเมื่อวันที่ 20 พฤศจิกายน พ.ศ. 2566 สิริอายุรวม 87 ปี มีพิธีพระราชทานน้ำหลวงอาบศพเมื่อวันที่ 22 พฤศจิกายน พ.ศ. 2566 ณ ศาลาร้อยปี วัดเบญจมบพิตรดุสิตวนารามราชวรวิหาร

วันที่ 2 มีนาคม พ.ศ. 2567 เวลา 17.09 น. สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปในการพระราชทานเพลิงศพ หม่อมราชวงศ์สดศรี ปันยารชุน ณ เมรุหลวงหน้าพลับพลาอิศริยาภรณ์ วัดเทพศิรินทราวาสราชวรวิหาร

## เครื่องราชอิสริยาภรณ์

## ลำดับสาแหรก



## อ้างอิง

หมวดหมู่:หม่อมราชวงศ์
หมวดหมู่:คุณหญิง
หมวดหมู่:ราชสกุลรพีพัฒน์
หมวดหมู่:ราชสกุลจักรพันธุ์
หมวดหมู่:ราชสกุลเสนีวงศ์
หมวดหมู่:สกุลปันยารชุน
หมวดหมู่:คู่สมรสของนายกรัฐมนตรีไทย
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
อิโต คาโมทาโร่

**อิโต คาโมทาโร่** () เป็นตัวละครในหนังสือการ์ตูนและภาพยนตร์การ์ตูนเรื่องกินทามะ ผลงานของฮิเดอากิ โซราจิ 
## ข้อมูลตัวละคร
อิโต คาโมทาโร่ เป็นเสนาธิการแห่งชินเซ็นงุมิ คู่แข่งคนหนึ่งของฮิจิคาตะ โทชิโร่ ทั้งอิโต้และฮิจิคาตะต้องต่างปณิธานว่าจะสังหารอีกฝ่ายให้ได้ในสักวัน 

ต่อมาภายหลังอิโตได้ทรยศต่อชินเซ็นงุมิโดยไปเข้าด้วยกับกองทหารอสุราจากการเกลี้ยกล่อมของทากาสุงิ ชินสุเกะ และร่วมมือกับคาวาคามิ บันไซ นักดาบกองทหารอสุราในการวางแผนสังหารคอนโด้ อิซาโอะ ผู้เป็นหัวหน้าแห่งชินเซ็นงุมิ โดยเริ่มจากการยุยงให้คอนโด้ปลดฮิจิคาตะจากการเป็นรองหัวหน้าของชินเซ็นงุมิ โดยมีข้อหาจากพฤติกรรมที่ไม่ปฏิบัติตามกฎหลักของชินเซ้นงุมิ อันเนื่องมาจากเพราะฮิจิคาตะต้องคำสาปดาบภูตจนกลายเป็นโอทาคุ จากนั้นจึงหลอกคอนโด้ไปขึ้นรถไฟและจึงล้อมคอนโด้เพื่อสังหาร แต่โอคิตะเข้าขัดขวาง ประกอบกับฮิจิคาตะ กินโทกิ และนักรับจ้างสารพัดได้มาร่วมสมทบอีกแรง แผนการยึดอำนาจชินเซ็นงุมิจึงไม่สำเร็จ ตัวอิโตเองกลับถูกกองทหารอสุราหักหลัง แต่คอนโด้และชินเซ็นงุมิได้ช่วยชีวิตอิโตเอาไว้ 

อิโตได้รับบาดเจ็บปางตายจากการทรยศของกองทหารอสุรา คอนโด้ไม่ต้องการให้อิโตตายในฐานะผู้ทรยศ แต่ตายในฐานะซามูไรและเพื่อนพ้องของชินเซ็นงุมิ จึงให้อิโตประลองดาบกับฮิจิคาตะ อิโตได้ถูกฮิจิคาตะฟันเสียชีวิต

## อ้างอิง

## ดูเพิ่ม
* กินทามะ

หมวดหมู่:กินทามะ
หมวดหมู่:ตัวละครในกินทามะ
หมวดหมู่:ตัวละครชาวญี่ปุ่นในอนิเมะและมังงะ
หมวดหมู่:ตัวละครชายในอนิเมะและมังงะ
ทีอาร์เอ็นเอ

[thumb|250px|tRNA_phe ใน[ยีสต์]]
**ทีอาร์เอ็นเอ** หรือ **อาร์เอ็นเอถ่ายโอน** () เป็นอาร์เอ็นเอขนาดเล็ก ประมาณ 74-95 นิวคลีโอไทด์ มีหน้าที่นำกรดอะมิโนที่จำเพาะเข้ามาต่อเป็นสายพอลิเพปไทด์ที่ไรโบโซมระหว่างการแปลรหัส กรดอะมิโนจับกับปลาย 3' การสร้างพันธะเพปไทด์อาศัยการทำงานของ aminoacyl tRNA synthetase มีบริเวณที่มีเบสสามเบสเรียกแอนติโคดอนซึ่งจะจับกับโคดอนหรือรหัสพันธุกรรมบน mRNA tRNA แต่ละชนิดจะจับกับกรดอะมิโนตัวเดียวเท่านั้น แต่รหัสพันธุกรรมอาจจะมีหลายรหัสที่กำหนดกรดอะมิโนตัวเดียวกัน

## แหล่งข้อมูลอื่น
* tRNAdb (updated and completely restructured version of Spritzls tRNA compilation) 
* original Sprinzl tRNA compilation 
* tRNA link to heart disease and stroke
* GtRNAdb: Collection of tRNAs identified from complete genomes
* Molecule of the Month  © RCSB Protein Data Bank :
** Transfer RNA 
** Aminoacyl-tRNA Synthetases 
** Elongation Factors 

หมวดหมู่:อาร์เอ็นเอ
หมวดหมู่:ออร์แกเนลล์
มัตสึไดระ คาทาคุริโกะ

**มัตสึไดระ คาทาคุริโกะ** () เป็นตัวละครในหนังสือการ์ตูนและภาพยนตร์การ์ตูนเรื่องกินทามะ ผลงานของฮิเดอากิ โซราจิ 
## ข้อมูลตัวละคร
มัตสึไดระ คาทาคุริโกะ เป็นผู้บัญชาการตำรวจแห่งชาติญี่ปุ่น เป็นผู้ที่คอยค้ำจุนและสนับสนุนกองกำลังตำรวจชินเซ็นงุมิ เหล่าชินเซ้นงุมิล้วนเรียกเขาว่า *ป๋า* ปรากฏตัวครั้งแรกเมื่อตอนที่มัตสึไดระไปเรียกตัวคอนโด้ให้ไปพบกับเท็นโดนชู

มัตสึไดระมีนิสัยชอบใช้ความรุนแรงในการตัดสินปัญหาและมักไม่สนใจความเสียหายที่อาจเกิดขึ้น จนได้รับฉายาว่าเทพวิบัติ เมื่อครั้งเอเลี่ยนขนาดยักษ์กำลังเล่นงานหอบังคับการของเอโดะ มัตสึไดระกดยิงปืนใหญ่ใส่หอบังคับการโดนไม่สนใจพวกของกินโทกิที่ยังติดอยู่กับเอเลี่ยน ทำให้ร่างของเอเลี่ยนกระจุยไป แต่พวกของกินโทกิปลอดภัยเพราะอุมิโบซุพ่อของคางุระช่วยเอาไว้

มัตสึไดระมีนิสัยหวงลูกสาวที่ชื่อคุริโกะมาก ถ้ามีชายคนใดมาจีบคุริโกะ หากตัวมัตสึไดระไม่ชอบใจก็จะพยายามสังหารชายคนนั้น มีอยู่ครั้งหนึ่งที่มัตสึไดระถึงกับเรียกคอนโด้ ฮิจิคาตะ และโอคิตะมาช่วยเหลือในการกำจัดชิจิเบะ ชายที่กำลังออกเดทกับคุริโกะ แต่ฮิจิคาตะกลับไม่ร่วมมือและยังขัดขวางอีกด้วย

มัตสึไดระยังชอบเที่ยวกลางคืน เป็นที่รู้จักในหมู่สาวนักดื่มในนาม *มัตจัง*

## การปรากฏตัวบนปก
มัตสึไดระปรากฏตัวบนหน้าปกของหนังสือการ์ตูนกินทามะ เล่มที่ 16 และยังปรากฏตัวบนสันปกของหนังสือการ์ตูนกินทามะเล่มที่ 17

## อ้างอิง

## ดูเพิ่ม
* กินทามะ

หมวดหมู่:กินทามะ
หมวดหมู่:ตัวละครในกินทามะ
หมวดหมู่:ตัวละครชาวญี่ปุ่นในอนิเมะและมังงะ
หมวดหมู่:ตัวละครชายในอนิเมะและมังงะ
ไรโบไซม์

thumb|upright|right|โครงสร้างของ hammerhead ribozyme
**ไรโบไซม์** (ribozyme มาจาก ribonucleic acid enzyme) หรือ RNA enzyme หรือ catalytic RNA) เป็นอาร์เอ็นเอที่เร่งปฏิกิริยาเคมีได้ ไรโบไซม์ตามธรรมชาติส่วนใหญ่จะเร่งปฏิกิริยาไฮโดรไลซิสของพันธะฟอสโฟไดเอสเทอร์ของตนเอง หรือของอาร์เอ็นเอ แต่ในไรโบโซมจะเร่งปฏิกิริยา aminotransferase ได้ด้วย

การศึกษาเกี่ยวกับกำเนิดของสิ่งมีชีวิต มีการผลิตไรโบไซม์ในห้องปฏิบัติการ สามารถเร่งปฏิกิริยาการสังเคราะห์ตัวเองได้ ในสภาวะเฉพาะ เช่น RNA polymerase การกลายพันธุ์และการคัดเลือกทำให้สามารถคัดเลือกและปรับปรุงสายพันธุ์ “Round-18" polymerase ribozyme ตั้งแต่ พ.ศ. 2544 "B6.61" สามารถเติม 20 นิวคลีโอไทด์ ต่อจากไพรเมอร์ ภายใน 24 ชั่วโมง จนกระทั่งมีการสลายพันธะฟอสโฟไดเอสเทอร์ของตนเอง ไรโบไซม์บางชนิดมีบทบาทสำคัญในการรักษา ใช้เป็นไบโอเซนเซอร์ หรือมีบทบาททางด้านการศึกษาจีโนมและการค้นพบยีน

## แหล่งข้อมูลอื่น
* Ribozyme structures and mechanisms
* Directed evolution of nucleic acid enzymes.
* De novo synthesis and development of an RNA enzyme 

หมวดหมู่:ตัวเร่งปฏิกิริยา
หมวดหมู่:เมแทบอลิซึม
หมวดหมู่:อาร์เอ็นเอ
หมวดหมู่:ออร์แกเนลล์
หมวดหมู่:โมเลกุลชีวภาพ
แพตสเตเดียม

**แพตสเตเดียม** หรือชื่อเดิมคือ **สนามกีฬาการท่าเรือแห่งประเทศไทย** ตั้งอยู่ใน แขวงคลองเตย เขตคลองเตย กรุงเทพมหานคร ปัจจุบันเป็นใช้เป็นสนามเหย้าของทีม  มีความจุ 8,000 ที่นั่ง

## ประวัติ
แพตสเตเดียมเริ่มก่อสร้างพร้อมกับการก่อตั้งทีมเมื่อปี 2510 โดยหน้าตาสนามนั้นเดิมเป็นสนามฟุตบอล (ไม่มีลู่วิ่ง) ซึ่งเหมือนสนามทีโอที, ลีโอสเตเดียม และธันเดอร์โดมที่เป็นสนามบอลเก่าแก่ โดยอัฒจันทร์ด้านแรกที่เรียกว่าโซน A สร้างสูงจึงทำให้ไม่ค่อยน่าชมการแข่งขันสักเท่าไหร่ เนื่องจากว่าการก่อสร้างต้องการให้ชั้นล่างเป็นฟิตเนส และห้องนักข่าว

แพตสเตเดียมเริ่มการต่อเติมขยายสนามครั้งแรกเมื่อปี 2552 โดยขยายตรงที่นั่งตรงข้ามที่เรียกว่าโซน C ขยายที่นั่งด้านซ้ายจากอัฒจันทร์หลักเรียกว่าโซน B และขยายอีกครั้งเมื่อปี 2554 โดยขยายโซน C ขึ้นไปอีกชั้น กับ โซนขวามือของโซน A คือโซน D

## ที่นั่ง
โซน A (main stand) เป็นอัฒจันทร์มีหลังคาทิศใต้เฉียงตะวันตก โดยหากมองจากสนามด้านซ้ายมือเป็นที่นั่งเจ้าบ้านและขวามือเป็นที่นั่งทีมเยือน โดยทีมเยือนที่มาดูการท่าเรือไทยมีมากสุดคือ บุรีรัมย์กฟภ, เมืองทอง และ ชลบุรี ตามลำดับ แฟนบอลเจ้าบ้านจะโดนแดดในช่วงแรกของการแข่งขัน เป็นตั๋วยืนทั้งสิ้นมีแปดชั้นที่นั่งจุได้เจ้าบ้านและทีมเยือนข้างละประมาณ 1,500 คน รวมเป็นประมาณ 3,000 คน

โซน B อัฒจันทร์ทิศตะวันตก เป็นตั๋วยืนทั้งสิ้น มีความสูงทั้งหมดสิบสองชั้นจุคนได้ประมาณ 1,200 คน โซนนี้ไม่โดนแดดเพราะว่าตึกเอสเอสพีสองบังแดดใว้

โซน C (สิงห์โซน c.พันธุ์ดุ) อัฒจันทร์ทิศเหนือเฉียงตะวันออก ชั้นล่างเป็นตั๋วนั่งแต่ทุกคนจะยืนบนเก้าอี้มีแปดชั้นเก้าอี้ และ ชั้นบนเป็นตั๋วยืนมีแปดชั้นเก้าอี้ โซนนี้โดนแดดและจะมีคนดูมากสุดเพราะอยู่ติดสนามสุด ตรงหน้าสนามหลักจะมีแก๊งค์ครอบครัว "จักขุประสาท" และเพื่อน ๆ มาดักนั่งดูทุกนัดเจ้าบ้าน ความจุรวมประมาณ 5,000 คน

โซน D อัฒจันทร์ทิศตะวันออก เป็นตั๋วนั่งมีเก้าอี้มีแปดชั้นเก้าอี้ความจุรวมประมาณ 800 คน

แพตสเตเดียมไม่มีที่นั่งตรงมุมซึ่งในไทยลีกมีสโมสรเดียวที่สนามมีที่นั่งมุมคือเมืองทองยามาฮ่าสเตเดียม แพตสเตเดียมเคยมีผู้ชมมากที่สุดคือคู่ที่เจอบุรีรัมย์กฟภเมื่อวันที่ 25 ก.ย. 11 จำนวนคนทั้งสิ้น 6,916 คน

## อ้างอิง

* Thai Port F.C. 

## แหล่งข้อมูลอื่น

* THAI PREMIER LEAGUE 2011 

หมวดหมู่:สนามฟุตบอลในประเทศไทย
หมวดหมู่:สนามฟุตบอลไทยลีก
หมวดหมู่:สนามกีฬาในกรุงเทพมหานคร
หมวดหมู่:สิ่งก่อสร้างตั้งแต่ พ.ศ. 2510
หมวดหมู่:สนามกีฬาที่สร้างเสร็จในปี พ.ศ. 2510
หมวดหมู่:ก่อตั้งในจังหวัดพระนครในปี พ.ศ. 2510
กูดเกิลส์โกแบด

"**กูดเกิลส์โกแบด**" คือซิงเกิลแรกของวงโคบราสตาร์ชิป วงดนตรีป๊อปชาวอเมริกันจากอัลบั้ม *[[ฮอตเมสส์]]* โดยได้ขับร้องร่วมกับเลห์ตัน มีสเตอร์ โดยออกจำหน่ายผ่านทางไอทูนส์เมื่อวันที่ 11 พฤษภาคม พ.ศ. 2552 ในวันที่ 8 พฤษภาคม พ.ศ. 2552 เพลง "กูดเกิลส์โกแบด" ขึ้นชาร์ตวิทยุครั้งแรกในชาร์ต KIIS-FM ในช่วง Ryan Seacrest's show เกป ซาพอร์ตากล่าว

เพลงนี้ควบคุมการผลิตโดยคารา ดิโอกัวร์ดิและเควิน รูดอล์ฟ คณะกรรมการในรายการ *[[อเมริกันไอดอล]]*
เพลงนี้ประสบความสำเร็จอย่างสูงในสหรัฐอเมริกา โดยขึ้นอันดับที่ 7 ในชาร์ต บิลบอร์ดฮอต 100 และยังเปิดทางวิทยุอย่างบ่อยครั้งในแคนาดา โดยขึ้นชาร์ตสูงสุดในอันดับที่ 21 ในชาร์ตแคนาเดียนฮอต 30" ในวันที่ 25 กรกฎาคม พ.ศ. 2552 และยังได้เปิดผ่านวิทยุช่องเรดิโอวันในสหราชอาณาจักรเมื่อเดือนกันยายน พ.ศ. 2552 เลห์ตัน มีสเตอร์กล่าวว่าเพลงนี้ได้นำมาใช้ประกอบในละครชุด *[[แสบใสไฮโซ]]* กับตัวละคร แบลร์ วอลดอร์ฟที่เธอแสดง มีใช้ประกอบในตอน "เดอะเฟรชแมน" เพลงนี้ยังได้นำมาใช้กับละครของกรีซในเรื่อง *Friend or Foe?* อีกด้วย

## อ้างอิง

หมวดหมู่:เพลงของโคบราสตาร์ชิป
หมวดหมู่:ซิงเกิลในปี พ.ศ. 2552
อธิกรณสมถะ

**อธิกรณสมถะ** การทำอธิกรณ์ให้สงบระงับ หมายถึง วิธีระงับอธิกรณ์ตามพระธรรมวินัย 7 อย่าง คือ
#**สัมมุขาวินัย** ตัดสินในที่พร้อมหน้าทั้ง โจทย์และจำเลยพร้อมพยาน ตามพยานหลักฐาน
#**สติวินัย**  ถือสติเป็นหลัก การยกเลิกความผิดเพราะเป็นพระอรหันต์หรืออริยบุคคลที่จะไม่ทำผิดวินัยในข้อนั้นได้
#**อมูฬหวินัย** ผู้หายจากเป็นบ้า การเลิกความผิดเพราะผู้กระทำผิดนั้นวิกลจริตหรือเป็นบ้า
#**ปฏิญญาตกรณะ**  ทำตามที่รับ การตัดสินตามการยอมรับผิด คำสารภาพของผู้กระทำผิด
#**ตัสสปาปิยสิกา**  ลงโทษแก่ผู้ผิดที่ไม่รับ การลงโทษพยานผู้ที่ไม่ยอมพูดในการสอบสวนของคณะสงฆ์
#**เยภุยยสิกา**  การตัดสินตามมติเสียงข้างมาก
#**ติณวัตถารกะ**  ดุจกลบไว้ด้วยหญ้า วิธีประณีประนอม การตัดสินยกฟ้อง เลิกแล้วต่อกัน(ในกรณีทะเลาะกัน)

## อ้างอิง

*พระวินัยปิฎก เล่ม ๓ ภิกขุณี วิภังค์ - อธิกรณสมถกัณฑ์ที่สุด

หมวดหมู่:ศาสนาพุทธ
ตู้สาขาโทรศัพท์

**ตู้สาขาโทรศัพท์** หรือ **พีบีเอกซ์** (PBX ย่อมาจาก Private Branch Exchange) เป็นระบบชุมสายโทรศัพท์ย่อย ทำให้ภายในบริษัทหรือหน่วยงานนั้นมีเบอร์โทรศัพท์ (เบอร์ต่อ หรือเบอร์ภายใน) เป็นของตนเองใช้โทรติดต่อกัน นอกจากนี้เบอร์โทรศัพท์เหล่านั้น สามารถติดต่อไปยังระบบโทรศัพท์ภายนอกหรือชุมสายโทรศัพท์ภายนอก ที่เรียกว่า PSTN (Public Switched Telephone Network) ได้

PBX บางครั้งใช้คำว่า PABX (Private Automatic Branch Exchange) แทนก็ได้

PBX แบบ digital หรือ IP-PBX มีจำนวนการติดตั้งเพิ่มสูงขึ้นอย่างรวดเร็ว และคงจะเป็น PBX มาตรฐานในอนาคตอันใกล้ ทำจากเครื่องคอมพิวเตอร์ และติดตั้งโปรแกรมควบคุมระบบโทรศัพท์ (PBX software)

PBX แบบ analog หรือแบบดั้งเดิม มีจำนวนใช้งานมากที่สุดในปัจจุบัน แต่ความนิยมกำลังลดลงอย่างรวดเร็ว และคงจะเลิกใช้ในที่สุด

## ดูเพิ่ม
### บทความที่เกี่ยวข้อง
* VoIP
* IP-PBX
* Asterisk
* PABX Blog
* ANALOG PABX
* DIGITAL PABX 
* IP PBX 
* VoIP PBX 

## อ้างอิง

หมวดหมู่:โทรศัพท์
โรมีโอ มิลเลอร์

**เพอร์ซี โรมีโอ มิลเลอร์ จูเนียร์** () เกิดเมื่อวันที่ 19 สิงหาคม ค.ศ. 1989 ในนิวออร์ลีนส์ รัฐลุยเซียนา เป็นที่รู้จักในชื่อ โรมีโอ (Romeo) เป็นคนบันเทิงชาวอเมริกัน นักแสดงและนักบาสเกตบอล เขาเป็นบุตรชายของบุคคลสำคัญวงการบันเทิงและนักธุรกิจ มาสเตอร์พี และเป็นหลานชายของ ซี-เมอร์เดอร์ และซิลก์เดอะช็อกเกอร์ เขามีผลงานสตูดิโออัลบั้ม 6 ชุดและ 2 อัลบั้มรวมเพลง เขาเข้าเรียนโรงเรียนไฮสคูลเบเวอร์ลีฮิลส์ ในเบเวอร์ลีฮิลส์ รัฐแคลิฟอร์เนีย เขาได้รับทุนนักกีฬาในการเล่นบาสเกตบอลให้กับมหาวิทยาลัยเซาเทิร์นแคลิฟอร์เนีย ที่เขาอยู่ในทีมบาสเกตบอลนี้

## อ้างอิง

หมวดหมู่:นักแสดงเด็กชาวอเมริกัน
หมวดหมู่:นักแสดงอเมริกัน
หมวดหมู่:แร็ปเปอร์อเมริกัน
หมวดหมู่:ชาวอเมริกันเชื้อสายแอฟริกา
หมวดหมู่:คริสต์ศาสนิกชนนิกายคาทอลิกชาวอเมริกัน
หมวดหมู่:นักบาสเกตบอลชาวอเมริกัน
หมวดหมู่:บุคคลที่เกิดในปี พ.ศ. 2532
หมวดหมู่:บุคคลจากนิวออร์ลีนส์
เลตอิตบี (เพลง)

**"เลตอิตบี"** () เป็นเพลงของวงเดอะบีตเทิลส์ ออกเป็นซิงเกิลเมื่อเดือนมีนาคม ค.ศ. 1970 เป็นเพลงในอัลบั้ม* [[เลตอิตบี]]* ถึงแม้ว่าเพลงจะมีการระบุว่าเขียนโดย เลนนอน-แม็กคาร์ตนีย์ แต่จริงแล้วพอล แม็กคาร์ตนีย์เป็นผู้แต่งแต่เพียงผู้เดียว

ซิงเกิลติดอันดับ 1 ในสหรัฐอเมริกา ออสเตรเลีย อิตาลี นอร์เวย์ สวิตเซอร์แลนด์ และอันดับ 2 ในสหราชอาณาจักร ถือเป็นซิงเกิลสุดท้ายของวงเดอะบีตเทิลส์ขณะที่เป็นยังรวมวงกันอยู่อย่างเป็นทางการ ซึ่งทั้งอัลบั้ม *เลตอิตบี* และซิงเกิล "เดอะลองแอนด์ไวน์ดิงโรด" ออกภายหลังที่พอล แม็กคาร์ตนีย์ประกาศแยกวงแล้ว

## อ้างอิง

หมวดหมู่:ซิงเกิลในปี พ.ศ. 2553
หมวดหมู่:เพลงของเดอะบีตเทิลส์
หมวดหมู่:ซิงเกิลในปี พ.ศ. 2513
หมวดหมู่:ซิงเกิลในปี พ.ศ. 2530
หมวดหมู่:ซิงเกิลอันดับ 1 ในชาร์ตซิงเกิลแห่งสหราชอาณาจักร
หมวดหมู่:ซิงเกิลอันดับ 1 ในบิลบอร์ดฮอต 100
พอปวิลอีตอิตเซลฟ์

**พอปวิลอีตอิตเซลฟ์** () เป็นวงดนตรีจากประเทศอังกฤษ ก่อตั้งวงในเมืองสเตาร์บริดจ์ เวสต์มิดแลนส์ ในประเทศอังกฤษ ตั้งแต่ปี 1986

## ผลงาน
### อัลบั้ม
* *[[Box Frenzy]]* (1987)
* *Now for a Feast!* (1988)
* *[[This Is the Day...This Is the Hour...This Is This!]]* (1989) UK #24
* *[[Cure for Sanity]]* (1990) (expanded reissue in 1991) UK #33
* *[[The Looks or the Lifestyle?]]* (1992) UK #15
* *Weird's Bar and Grill* (Live) (1993) UK #44
* *16 Different Flavours of Hell* (Best of) (1993) UK #73
* *[[Dos Dedos Mis Amigos]]* (1994) UK #11
* *[[Two Fingers My Friends!]]* (1995) UK #25
* *Wise Up Suckers* (BMG best of) (1996)
* *The Radio 1 Sessions 1986-87* (1997)
* *PWEI Product 1986-1994* (Anthology) (2002)
* *Reformation: Nottingham Rock City 20.01.05* (2005)
* *Reformation: Birmingham Carling Academy 22.01.05* (2005)
* *Reformation: Birmingham Carling Academy 23.01.05* (2005)
* *Reformation: London Shepherds Bush Empire 24.01.05* (2005)
* *Reformation: London Shepherds Bush Empire 25.01.05* (2005)
* *The Best Of* (2008)

### อีพี
* *2000 Light Ales from Home* (1986) under the name 'Wild And Wandering'
* *The Poppies Say GRRrrr!* (1986)
* *Poppiecock* (1986)
* *Very Metal Noise Pollution* (1989) UK #45
* *Amalgamation* (1994)

### ซิงเกิล

## อ้างอิง

## แหล่งข้อมูลอื่น

*Pop Will Eat Itself official site
*Photos from the 2005 Reformation tour 
*The Designers Republic

หมวดหมู่:กลุ่มดนตรีออลเทอร์นาทิฟร็อกสัญชาติอังกฤษ
หมวดหมู่:กลุ่มดนตรีแดนซ์สัญชาติอังกฤษ
หมวดหมู่:กลุ่มดนตรีที่ก่อตั้งในปี พ.ศ. 2529
ฮอตเอ็นโคลด์

"**ฮอตเอ็นโคลด์**" () เป็นเพลงของนักร้องอเมริกัน เคที เพร์รี เพลงเขียนโดยเพร์รี ดร.ลู้ก และแมกซ์ มาร์ติน และโปรดิวซ์โดย ดร.ลู้ก และเบนนี บลังโก จากสตูดิโออัลบั้มชุดที่สอง *[[วันออฟเดอะบอยส์ (อัลบั้มเคที เพร์รี)|วันออฟเดอะบอยส์]]* (ค.ศ. 2008) เพลงออกจำหน่ายเป็นซิงเกิลที่สองในวันที่ 9 กันยายน ค.ศ. 2008 เนื้อเพลงพูดถึงความสัมพันธ์รักใคร่ที่ไม่มั่นคงอันเกิดจากคนรักมีอารมณ์แปรปรวน

เพลงได้รับคำชมจากนักวิจารณ์ ขึ้นอันดับ 3 บนชาร์ตบิลบอร์ดฮอต 100 กลายเป็นเพลงที่ติดสามอันดับแรกเป็นเพลงที่สองติดต่อกัน หลังจากซิงเกิล "ไอคิสด์อะเกิร์ล" เพลงยังติดห้าอันดับแรกในสหราชอาณาจักร ออสเตรเลีย ไอร์แลนด์ และนิวซีแลนด์ และติดอันดับหนึ่งในฟินแลนด์ เยอรมนี แคนาดา นอร์เวย์ สเปน และเดนมาร์ก ปัจจุบัน เพลง "ฮอตเอ็นโคลด์" ขายได้มากกว่า 6 ล้านดิจิทัลดาวน์โหลดทั่วโลก ทำให้เป็นหนึ่งในเพลงที่ขายดีที่สุดทั่วโลก และเป็นหนึ่งในเพลงที่ทำยอดขายสูงสุดของเพร์รีจนถึงปัจจุบัน

ในการส่งเสริมเพลง "ฮอตเอ็นโคลด์" เพร์รีแสดงสดในรายการ *[[ทูเดย์ (รายการโทรทัศน์สหรัฐอเมริกา)|ทูเดย์]]* ทางช่องเอ็นบีซี เธอยังร้องเพลงนี้ในงานประกาศรางวัลเอ็มทีวียุโรปมิวสิกอวอร์ด ปี ค.ศ. 2008 ที่เธอเป็นพิธีกรด้วย มิวสิกวิดีโอกำกับโดย อลัน เฟอร์กูสัน ปล่อยวันที่ 1 ตุลาคม ค.ศ. 2008 นำเสนอเพร์รีที่เป็นเจ้าสาวกำลังแต่งงานกับคู่หมั้น ที่ฝันกลางวันว่าเพร์รีตามล่าเขาหลังจากเขาหนีไปจากโบสถ์ มิวสิกวิดีโอได้เข้าชิงรางวัลแกรมมีสาขา Best Female Pop Vocal Performance ในงานประกาศรางวัลแกรมมีครั้งที่ 52 เพร์รียังแสดงเพลงนี้ในทัวร์คอนเสิร์ต เฮลโลคิตตีทัวร์ แคลิฟอร์เนียดรีมส์ทัวร์ และพริสแมติกเวิลด์ทัวร์

## ชาร์ตและการรับรอง

### ชาร์ตประจำสัปดาห์

### ชาร์ตประจำปี

### ชาร์ตประจำทศวรรษ

## ยอดขายและการรับรอง

## อ้างอิง

## แหล่งข้อมูลอื่น
* 

หมวดหมู่:เพลงของเคที เพร์รี
หมวดหมู่:ซิงเกิลในปี พ.ศ. 2551
หมวดหมู่:ซิงเกิลอันดับ 1 ในคะเนเดียนฮอต 100
หมวดหมู่:ซิงเกิลอันดับ 1 ในประเทศเดนมาร์ก
หมวดหมู่:ซิงเกิลอันดับ 1 ในประเทศนอร์เวย์
หมวดหมู่:ซิงเกิลอันดับ 1 ในยูโรเปียนฮอต 100
หมวดหมู่:ซิงเกิลอันดับ 1 ในประเทศเยอรมนี
หมวดหมู่:ซิงเกิลอันดับ 1 ในประเทศสวิตเซอร์แลนด์
หมวดหมู่:เพลงที่ประพันธ์คำร้องโดยเคที เพร์รี
จูดาสพรีสต์

**จูดาส พรีสต์** () เป็นวงเฮฟวีเมทัลอังกฤษ จากเวสต์บรอมวิช ก่อตั้งวงในปี ค.ศ. 1969 มีสมาชิกหลักประกอบด้วย เอียน ฮิล (มือเบส), ร็อบ ฮาลฟอร์ด (ร้อง) , เกลนน ทิปตัน (กีตาร์) และ เค.เค. ดาวนิง (กีตาร์) วงเปลี่ยนมือกลองอยู่หลายครั้ง จนถึงสกอตต์ ทราวิสที่รับตำแหน่งนี้ตั้งแต่ปี ค.ศ. 1989 พวกเขายังถูกเอ่ยถึงว่าเป็นอิทธิพลให้กับวงดนตรีและดนตรีเฮฟวีเมทัลอื่นหลายวง และจากความโด่งดังของวงจึงได้รับฉายาว่า "Metal Gods" ซึ่งมาจากชื่อเพลงของพวกเขาด้วย พวกเขามีผลงานขายอัลบั้มได้มากกว่า 35 ล้านชุดทั่วโลก

## ผลงานอัลบั้ม

* *[[Rocka Rolla]]* (1974)
* *[[Sad Wings of Destiny]]* (1976)
* *[[Sin After Sin]]* (1977)
* *[[Stained Class]]* (1978)
* *[[Killing Machine|Killing Machine/Hell Bent for Leather]]* (1978)
* *[[British Steel (album)|British Steel]]* (1980)
* *[[Point of Entry]]* (1981)
* *[[Screaming for Vengeance]]* (1982)
* *[[Defenders of the Faith]]* (1984)
* *[[Turbo (Judas Priest album)|Turbo]]* (1986)
* *[[Ram It Down]]* (1988)
* *[[Painkiller (Judas Priest album)|Painkiller]]* (1990)
* *[[Jugulator]]* (1997)
* *[[Demolition (Judas Priest album)|Demolition]]* (2001)
* *[[Angel of Retribution]]* (2005)
* *[[Nostradamus (album)|Nostradamus]]* (2008)
* *[[Redeemer of Souls]]* (2014)
* *[[Firepower (Judas Priest album)|Firepower]]* (2018)
* *Invincible Shield* (2024)

## อ้างอิง

## แหล่งข้อมูลอื่น
* Judas Priest - Official website

หมวดหมู่:กลุ่มดนตรีเฮฟวีเมทัลสัญชาติอังกฤษ
หมวดหมู่:กลุ่มดนตรีร็อกสัญชาติอังกฤษ
หมวดหมู่:กลุ่มดนตรีที่ก่อตั้งในปี พ.ศ. 2512
เทศบาลเมืองเมืองแกนพัฒนา

**เทศบาลเมืองเมืองแกนพัฒนา** เป็นองค์กรปกครองส่วนท้องถิ่นประเภทเทศบาลเมือง ตั้งอยู่บริเวณทิศตะวันออกของอำเภอแม่แตง จังหวัดเชียงใหม่ ห่างจากตัวอำเภอแม่แตง 8 กิโลเมตร และห่างจากเทศบาลนครเชียงใหม่ ไปทางทิศเหนือประมาณ 48 กิโลเมตร ตามทางหลวงหมายเลข 107 สถาพพื้นที่โดยทั่วไปของตัวชุมชนเป็นพื้นที่ราบระหว่างเทือกเขาและที่ราบลุ่มแม่น้ำปิง

เทศบาลเมืองเมืองแกนพัฒนา มีชื่อเสียงเป็นที่รู้จักมากขึ้นจากการจัดงานส่งเสริมการท่องเที่ยวเทศกาล "หนาวนี้ที่เมืองแกน" ได้รับความสนใจจากนักท่องเที่ยวจำนวนมาก โดยเฉพาะทุ่งดอกไม้เมืองหนาวนานาพันธุ์

## ประวัติ
เทศบาลเมืองเมืองแกนพัฒนา แรกจัดตั้งมีฐานะเป็นสุขาภิบาลเมืองแกนพัฒนา และได้รับการยกฐานะเป็นเทศบาลตำบลเมืองแกนพัฒนาตามราชบัญญัติเปลี่ยนแปลงฐานะของสุขาภิบาลเป็นเทศบาล พ.ศ. 2542 เมื่อวันที่ 25 พฤษภาคม พ.ศ. 2542 ต่อมาเมื่อวันที่ 19 มีนาคม พ.ศ. 2550 จึงได้รับการยกฐานะอีกครั้งเป็นเทศบาลเมืองเมืองแกนพัฒนาจนถึงปัจจุบัน

## อาณาเขต
* **ทิศเหนือ** ติดต่อกับท้องที่องค์การบริหารส่วนตำบลอินทขิล อำเภอแม่แตง
* **ทิศใต้** ติดต่อกับท้องที่องค์การบริหารส่วนตำบลแม่หอพระ อำเภอแม่แตง
* **ทิศตะวันออก** ติดต่อกับท้องที่องค์การบริหารส่วนตำบลแม่หอพระ และองค์การบริหารส่วนตำบลบ้านเป้า อำเภอแม่แตง
* **ทิศตะวันตก** ติดต่อกับท้องที่องค์การบริหารส่วนตำบลอินทขิล อำเภอแม่แตง

## เขตการปกครองและประชากร
มีเขตการปกครองครอบคลุม 2 ตำบล คือตำบลช่อแล รวม 6 หมู่บ้าน และตำบลอินทขิล รวม 10 หมู่บ้าน ตั้งแต่หมู่ที่ 1– หมู่ที่ 11  (ยกเว้นหมู่ที่ 9) ครอบคลุมพื้นที่ประมาณ 24 ตารางกิโลเมตร (15,000 ไร่)

จำนวนประชาชนในเขตเทศบาลเมืองเมืองแกนพัฒนา ณ เดือนธันวาคม พ.ศ. 2560 มีจำนวน 12,971 คน แยกเป็นชาย 6,199 คน หญิง 6,772 คน ความหนาแน่นของประชากรประมาณ 540.46 คนต่อตารางกิโลเมตร จำนวนบ้าน 5,529 หลังคาเรือน

## โครงสร้างพื้นฐาน

### การศึกษา
สถานศึกษาในเขตเทศบาลเมืองเมืองแกนพัฒนามีดังนี้
;สังกัดสำนักงานคณะกรรมการการศึกษาขั้นพื้นฐาน
* โรงเรียนป่าจี้วังแดงวิทยา
* โรงเรียนบ้านปง
* โรงเรียนชุมชนวัดช่อแล
* โรงเรียนวัดหนองออน
* โรงเรียนอนุบาลสานสายใยรัก เทศบาลเมืองเมืองแกนพัฒนา

### การสาธารณสุข
ภายในเทศบาลเมืองเมืองแกนพัฒนามีสถานพยาบาลดังนี้
# สถานีอนามัย จำนวน 2 แห่ง
# คลินิกเอกชน จำนวน 2 แห่ง

## อ้างอิง

## ดูเพิ่ม
* เขื่อนแม่งัดสมบูรณ์ชล
* วัดเด่นสะหลีศรีเมืองแกน

## แหล่งข้อมูลอื่น
* เทศบาลเมืองเมืองแกนพัฒนา

เมืองแกนพัฒนา
เมืองแกนพัฒนา
อาคารชุด

[thumb|250px|right|อาคารชุดใน[แคนาดา]]

**อาคารชุด** หรือ **คอนโดมิเนียม** () เป็นที่อยู่อาศัยรูปแบบหนึ่งที่เจ้าของห้องชุดจะต้องแบ่งปันกรรมสิทธิ์หรือความเป็นเจ้าของร่วมกับเจ้าของห้องชุดอื่น ๆ ในพื้นที่ส่วนกลาง เช่น ทางเดิน บริเวณห้องโถง บันได ลิฟต์ โรงจอดรถ สระว่ายน้ำ สนามเด็กเล่น ซึ่งเจ้าของห้องทุกคนจะเป็นเจ้าของร่วมตามกฎหมาย ลักษณะของห้องในอาคารชุดจะเหมือนกับห้องอยู่อาศัย เพียงแต่เราเป็นเจ้าของห้อง ไม่ใช่ผู้เช่า

อาคารชุดเริ่มจากสหรัฐและแคนาดา ธนิดา กิตติอดิสร จากราชบัณฑิตยสถาน ระบุว่า "คำว่าคอนโดมิเนียมในภาษาอังกฤษหมายถึงการถือกรรมสิทธิ์ร่วมกันในอาคารขนาดใหญ่ที่แบ่งซอยเป็นส่วนต่าง ๆ ให้คนต่างครอบครัวพักอยู่ ต่อมามีความหมายถึง อาคารที่อยู่อาศัย อาคารสำนักงาน หรืออาคารอื่น ที่บุคคลสามารถแยกการถือกรรมสิทธิ์ออกได้เป็นส่วน ๆ โดยแต่ละส่วนประกอบด้วยกรรมสิทธิ์ในทรัพย์ส่วนบุคคลและกรรมสิทธิ์ร่วมในทรัพย์ส่วนกลาง"

ในภาษาอังกฤษ คำเรียกอาคารชุดและกรรมสิทธิ์ร่วมในอาคารชุดนอกเหนือจากคำว่า  จะต่างกันไปในแต่ละประเทศหรือภูมิภาค เช่น ในออสเตรเลียและแคนาดาเฉพาะรัฐบริติชโคลัมเบียนิยมเรียกว่า  ในขณะที่รัฐเกแบ็กเรียกว่า  ส่วนในอังกฤษและเวลส์เรียกว่า  ส่วนภาษาฝรั่งเศสจะเรียกว่า  และในรัฐควิเบกอาจเรียกเป็นภาษาฝรั่งเศสว่า  

## ดูเพิ่ม
* ห้องอยู่อาศัย

## อ้างอิง

## แหล่งข้อมูลอื่น

หมวดหมู่:ประเภทของบ้าน
หมวดหมู่:คอนโดมิเนียม
ทางหลวงแผ่นดินหมายเลข 118

**ทางหลวงแผ่นดินหมายเลข 118 สายเชียงใหม่ – สันป่าสัก** หรือนิยมเรียกว่า ถนนเชียงใหม่-เชียงราย หรือ ถนนเชียงราย-เชียงใหม่ เป็นทางหลวงแผ่นดินสายหลักที่เชื่อมระหว่างจังหวัดเชียงใหม่ไปยังจังหวัดเชียงราย รวมถึงไปยังจังหวัดพะเยา ระยะทางรวม 158.65 กิโลเมตร

## รายละเอียดของเส้นทาง
ทางหลวงแผ่นดินหมายเลข 118 มีเส้นทางแยกมาจากทางหลวงแผ่นดินหมายเลข 11 ที่แยกศาลเด็ก อำเภอเมืองเชียงใหม่ จังหวัดเชียงใหม่ ไปบรรจบกับถนนพหลโยธิน หรือทางหลวงแผ่นดินหมายเลข 1 ที่แยกแม่ลาว อำเภอแม่ลาว จังหวัดเชียงราย เดิมเป็นทางหลวงแผ่นดินหมายเลข 1019 (เชียงใหม่-แม่สรวย) และส่วน 25 กิโลเมตรแรกของทางหลวงแผ่นดินหมายเลข 109 (บ.ป่าสัก-แม่สรวย-ฝาง) ทางหลวงสายนี้ตัดผ่านอำเภอเมืองเชียงใหม่ อำเภอสันทราย อำเภอดอยสะเก็ด จังหวัดเชียงใหม่ อำเภอเวียงป่าเป้า อำเภอแม่สรวย และอำเภอแม่ลาว จังหวัดเชียงราย ผ่านพื้นที่ต้นน้ำแม่กวงและต้นน้ำแม่ลาวในเขตอุทยานแห่งชาติแม่ตะไคร้ และอุทยานแห่งชาติขุนแจ

ในช่วงแรกของเส้นทาง ตั้งแต่แยกศาลเด็ก จังหวัดเชียงใหม่ ถึงทางแยกเข้าอำเภอดอยสะเก็ด เป็นถนนคอนกรีตเสริมเหล็กขนาด 4-8 ช่องจราจร ระยะทาง 14.262 กิโลเมตร จากนั้นจะเป็นถนนลาดยางขนาด 4 ช่องจราจร มีเกาะกลาง เลาะไปตามภูเขาเพื่อข้ามทิวเขาขุนตานบริเวณดอยนางแก้ว ซึ่งบริเวณนี้จะมีศาลเจ้าแม่นางแก้วเป็นเส้นแบ่งเขตจังหวัด ไปยังอำเภอเวียงป่าเป้า จังหวัดเชียงราย ซึ่งถนนในช่วงกิโลเมตรที่ 20 ถึงกิโลเมตรที่ 63 ได้รับการขยายตั้งแต่ พ.ศ. 2560 ก่อสร้างแล้วเสร็จตลอดทั้งสายปี พ.ศ. 2564 เมื่อเข้าถึงตัวเทศบาลตำบลแม่ขะจาน ถนนจะเหลือ 4 ช่องจราจร ไม่มีเกาะกลาง (บางช่วงช่องทางซ้ายมีลักษณะคับแคบ รถ 4 ล้อขึ้นไปไม่สามารถสัญจรได้) ถึงทางหลวงแผ่นดินหมายเลข 1150 จากนั้นถนนจะลดเหลือ 2 ช่องจราจร เข้าเขตเทศบาลตำบลเวียงป่าเป้า จากนั้นเส้นทางจะตัดผ่านเนินซึ่งเป็นรอยต่อระหว่างอำเภอเวียงป่าเป้าและอำเภอแม่สรวย จากนั้นตัดกับทางหลวงแผ่นดินหมายเลข 109 ที่อำเภอแม่สรวย ก่อนที่เส้นทางจะเลาะภูเขา ข้ามไปยังเขตอำเภอแม่ลาว สิ้นสุดเส้นทางที่ถนนพหลโยธิน ในเขตอำเภอแม่ลาว จังหวัดเชียงราย

ทางหลวงสายนี้เป็นถนนสายหลักที่ใช้ในการเดินทางเข้าสู่ตัวเมืองเชียงรายของประชาชน ในอำเภอเวียงป่าเป้า อำเภอแม่สรวย จังหวัดเชียงราย และอำเภอแจ้ห่ม อำเภอวังเหนือ จังหวัดลำปาง

ทั้งนี้ เส้นทางช่วงอำเภอเวียงป่าเป้าถึงอำเภอแม่ลาว (กิโลเมตรที่ 91+000 ถึง 158+473) จะได้รับการขยายเป็น 4 ช่องจราจรในอนาคต

## เขตการควบคุม
แบ่งเขตการควบคุมออกเป็น 3 ตอน ได้แก่ 

## รายชื่อทางแยก

## อ้างอิง

## แหล่งข้อมูลอื่น
* 
* ระบบสารสนเทศโครงข่ายทางหลวง  กรมทางหลวง กระทรวงคมนาคม

118
3-118
118
118
แม่น้ำบางขาม

**แม่น้ำบางขาม**เป็นแม่น้ำสายสั้น ๆ มีความยาวเพียง 20 กิโลเมตร  ซึ่งมีต้นกำเนิดจากคลอง ในเขตอำเภอบ้านหมี่ ไหลไปรวมกับแม่น้ำลพบุรี ในเขตอำเภอท่าวุ้ง จังหวัดลพบุรี
ลุ่มแม่น้ำบางขาม ลพบุรี เป็นสายน้ำแห่งวิถีชีวิตของผู้คนซึ่งนักโบราณคดีเชือว่า เดิมชุมชนแห่งนี้มีประวัติความเป็นมาที่ยาวนานตั้งแต่สมัยทวารวดีราวพุทธศักราช 1100- 1600 เป็นแหล่งอารยธรรมของมอญอาศัยอยู่ชื่อว่า "เมืองราม" เมื่ออิทธิพลขอมเรืองอำนาจ อาณาจักรทวารวดีล่มสลายลง และต่อมาชนเผ่าในสมัยรัตนโกสินทร์ตอนต้นผู้คนจาก จังหวัดอ่างทอง จังหวัดสิงห์บุรี จังหวัดลพบุรี ได้พากันอพยพมาตั้งถิ่นฐานบริเวณลุ่มแม่น้ำบางขามและเนื่องจากริมแม่น้ำดังกล่าวมีต้นไผ่ซึ่งชาวบ้านปลูกไว้เพื่อป้องกันการพังทลายของดิน และป้องกันลมจากชายน้ำ และมีจำนวนมาก ชาวบ้านจึงเรียกขานกันว่าเป็น บ้านบางไผ่ ซึ่งปัจจุบันนี้อยู่บริเวณหมู่ที่ 4 ตำบลบางพึ่ง อำเภอบ้านหมี่ จังหวัดลพบุรี    
ลุ่มแม่น้ำบางขาม ประกอบด้วย ต.มหาสอน ต.บางพึ่ง ต.บ้านชี ต.บางขาม อ.บ้านหมี่ และต.เขาสมอคอน อ.ท่าวุ้ง จ.ลพบุรี ซึ่งวิถีชีวิตเดิมมีความผูกพันกับสายน้ำใช้เป็นเส้นทาง 
สัญจร ค้าขาย โดยเฉพาะบริเวณดังกล่าวเป็นพื้นที่ทำนาตลอดปีโดยอาศัยแหล่งน้ำจากแม่น้ำบางขาม ในปี พ.ศ. 2546 จังหวัดลพบุรี ร่วมกับองค์กรปกครองส่วนท้องถิ่น ซึ่งได้ร่วมกันอนุรักษ์คุณภาพของน้ำ เพื่อไม่ให้เกิดการทำลายทรัพยากร โดยเฉพาะองค์การบริหารส่วนจังหวัดลพบุรี ได้ร่วมกันขุดลอกและกำจัดผักตบชวาและดำเนินการจัดทำประตูสำหรับการระบายน้ำแม่น้ำบางขาม วึ่งทำให้ประชาชนในเขตลุ่มน้ำบางขามได้รับประโยชน์อย่างเต็มที่ แยงทำให้วิถีชีวิตผู้คนลุ่มน้ำบางขาม กลับฟื้นคืนมาอีกครั้งหนึ่ง 

บางขาม
หมวดหมู่:อำเภอบ้านหมี่
หมวดหมู่:อำเภอท่าวุ้ง
ศูนย์ประชุมพีช

**ศูนย์ประชุมพีช** ()ศูนย์แสดงสินค้าและการประชุมสัมมนาครบวงจร มาตรฐานระดับนานาชาติขนาดใหญ่แห่งหนึ่งของประเทศไทย ตั้งอยู่ภายในอาณาบริเวณของ รอยัล คลิฟ โฮเต็ลส์ กรุ๊ป พัทยา ตลอดระยะเวลาที่ผ่านมา ศูนย์ประชุมพีชได้รับความไว้วางใจให้เป็นสถานที่จัดงานแสดงสินค้า และการประชุมสัมมนาครั้งสำคัญ ระดับประเทศและระดับนานาชาติมากมาย ตั้งแต่การประชุมสัมมนาทางการเมือง ตลอดจนงานแสดงนิทรรศการอย่างงานมหกรรมโฆษณาภาคพื้นเอเชียแปซิฟิก (AdFest) เป็นต้น.

## ประวัติ
ในอดีตที่ผ่านมา ด้วยความพร้อมทางด้านพื้นที่ที่มีความกว้างขวาง และสิ่งอำนวยความสะดวกต่างๆ รอยัล คลิฟ โฮเต็ลส์ กรุ๊ป จึงได้รับเกียรติให้เป็นสถานที่จัดการประชุมครั้งสำคัญระดับประเทศเรื่อยมา อาทิ การประชุมการเจรจาสันติภาพในกัมพูชา(เขมรสามฝ่าย) การประชุมร่างรัฐธรรมนูญแห่งราชอาณาจักรไทย พุทธศักราช 2540 เป็นต้น โดยต่อมาความก้าวหน้าของธุรกิจการจัดประชุมสัมมนา การจัดประชุมผสมผสานการท่องเที่ยวเพื่อเป็นรางวัล การประชุมและแสดงสินค้านานาชาติ หรือที่เรียกว่า อุตสาหกรรมไมซ์ (MICE - Meetings Incentives Conventions Exhibitions) มีการเติบโตขึ้นอย่างรวดเร็วในประเทศไทย ศูนย์ประชุมพีช จึงถูกสร้างขึ้นเพื่อยกระดับและสร้างจุดขายให้เมืองท่องเที่ยวริมฝั่งทะเลอย่างเมืองพัทยาให้เป็นเมืองที่ทันสมัยเหมาะสม สำหรับการประชุมสัมมนาและแสดงสินค้านานาชาติในทุกรูปแบบ ศูนย์ประชุมพีช ซึ่งเป็นอาคารกว้างขวางโอ่โถงและทันสมัย พร้อมทัศนียภาพอันงดงามของทัองทะเล เริ่มเปิดบริการตั้งแต่ ปี 1999 โดยได้รับเกียรติจาก ฯพณฯ พลเอกเปรม ติณสูลานนท์ เป็นประธานในพิธีเปิดอย่างเป็นทางการ

## ลักษณะเด่น
ศูนย์ประชุมพีช สร้างขึ้นโดยเน้นการสร้างตัวตึกให้กลมกลืนกับพื้นที่ลาดเอียงของหน้าผา ท่ามกลางบรรยากาศร่มรื่นของแมกไม้นานาพันธุ์ และทัศนียภาพอันงดงามของชายฝั่งทะเลอ่าวไทย ในปี 2551 ศูนย์ประชุมพีชได้ดำเนินการต่อเติมขยายอาคารเป็น 6 ชั้น เพิ่มพื้นที่ส่วนห้องโถงใหญ่จากเดิม 4,851 ตรม. เป็น 6,943 ตรม. ทำให้ศูนย์ประชุมมีพื้นที่กว้างขวางโอ่โถงและทันสมัย หากจัดที่นั่งแบบเธียเตอร์ สามารถรองรับผู้เข้าร่วมงานได้กว่า 8,000 คน และหากเป็นแบบจัดเลี้ยงจะสามารถรองรับผู้ร่วมงานได้ถึง 3,640 คน ทั้งนี้ศูนย์ประชุมพีชสามารถปรับเปลี่ยนได้ตามต้องการด้วยฉากกั้นแบ่งเป็น 4 โซน หรือเป็นห้องโถงย่อย 9 ห้อง พร้อมด้วยห้องประชุมเล็กอีก 18 ห้อง ซึ่งมีพื้นที่ใช้สอยระหว่าง 90 – 286 ตรม..

## งานสำคัญที่ผ่านมา
thumb|250px|Conference at PEACH

* 15th ASIAN CONGRESS OF CARDIOLOGY 2004
* SIXTH GENERAL ASSEMBLY OF Association of Asian Parliaments for Peace (AAPP) 2005
* 55TH ANNUAL CONFERENCE OF Pacific Asia Travel Association (PAC 06) 2006
* 67TH SKÅL WORLD CONGRESS 2006
* 35TH WORLD CONGRESS OF The International College of Surgeons 2006
* ICCA CONGRESS AND EXHIBITION 2007
* 15th ACA 2007- THE 15th ASIAN CONGRESS OF ANESTHESIOLOGISTS 2007
* 1ST GLOBAL INDUSTRY LEADERS' FORUM 2008 
* Lions Clubs International DGE SEMINAR 2008
* Toyota Motor (THAILAND) 2008
* MONEY EXPO Pattaya 2009
* ASEAN SUMMIT 2009

## อ้างอิง

## แหล่งข้อมูลอื่น
* Pattaya Exhibition and Convention Hall
* Royal Cliff Beach Resort

หมวดหมู่:เมืองพัทยา
หมวดหมู่:ศูนย์ประชุมและศูนย์แสดงสินค้าในประเทศไทย
หมวดหมู่:สิ่งก่อสร้างในเมืองพัทยา
ทางหลวงแผ่นดินหมายเลข 120

**ทางหลวงแผ่นดินหมายเลข 120 สายพะเยา – แม่ขะจาน** เป็นถนนที่แยกมาจากทางหลวงแผ่นดินหมายเลข 1 ที่แยกเกษตรสุข อำเภอเมืองพะเยา จังหวัดพะเยา เดิมเป็นทางหลวงแผ่นดินหมายเลข 1282 (แยกทางหลวงหมายเลข 1 (พะเยา) -วังเหนือ) ที่สร้างขึ้นในสมัย พลเอกชาติชาย ชุณหะวัณ เป็นนายกรัฐมนตรี ปี พ.ศ. 2531 และรวมกับส่วน 15 กิโลเมตรสุดท้ายของทางหลวงแผ่นดินหมายเลข 1035 (ลำปาง-แจ้ห่ม-วังเหนือ-แม่ขะจาน)

ทางหลวงแผ่นดินหมายเลข 120 เป็นทางสายหลักที่เชิ่อมระหว่างจังหวัดพะเยา จังหวัดลำปาง กับจังหวัดเชียงรายและเป็นทางที่ใช้เพื่อเดินทางไปยังจังหวัดเชียงใหม่ทางหลวงสายนี้ตัดผ่านอำเภอเมืองพะเยา จังหวัดพะเยาอำเภองาว อำเภอวังเหนือ จังหวัดลำปาง และอำเภอเวียงป่าเป้าจังหวัดเชียงราย ผ่านพื้นที่ต้นน้ำแม่งาวในเขตอุทยานแห่งชาติดอยหลวง

## การแบ่งตอนควบคุม
[220px|thumb|ปลายทางทิศตะวันออกของทางหลวงแผ่นดินหมายเลข 120 อยู่ที่ทางแยกเกษตรสุข บน[ถนนพหลโยธิน ในอำเภอเมืองพะเยา จังหวัดพะเยา]]
แบ่งเขตการควบคุมออกเป็น 3 ตอน ได้แก่

## รายชื่อทางแยก

## อ้างอิง

* กรมทางหลวง http://www.doh.go.th/dohweb/data/data_3.html 
* แขวงการทางเชียงรายที่ 1 http://www.doh.go.th/dohweb/hwyorg53300/INDEX.htm 
* สำนักบำรุงทางลำปางที่ 2 http://www.doh.go.th/dohweb/hwyorg52800/Lampang2.htm 
* ลุยถนนผังเมืองพะเยา ช่วงสะพานข้ามพหลโยธิน
https://www.thansettakij.com/content/Macro_econ/428619

## แหล่งข้อมูลอื่น
* 
* ระบบสารสนเทศโครงข่ายทางหลวง 

120
3-120
120
ห้องอยู่อาศัย

thumb|250px|กลุ่มอาคารห้องอยู่อาศัยในสิงคโปร์

**ห้องอยู่อาศัย** หรือ **ห้องชุด** () เป็นห้องที่รวมกันอยู่ในตึกหลังใหญ่ โดยปกติจะประกอบด้วยห้องนอน ห้องรับแขก ห้องครัว ห้องน้ำ พร้อมอยู่ในชั้นเดียวกันและรวม ห้องอยู่อาศัยมีทั้งให้เช่า หรือเจ้าของอาจเป็นผู้อยู่อาศัยเอง

ในอเมริกาเหนือมักใช้คำว่า "อะพาร์ตเมนต์" ส่วนคำว่า "แฟลต" นิยมใช้ในสหราชอาณาจักร ไอร์แลนด์ ฮ่องกง และประเทศในเครือจักรภพ ส่วนในมาเลเซีย คำว่าแฟลตมักหมายถึงห้องที่มีคุณภาพต่ำกว่า สำหรับกลุ่มผู้มีรายได้ต่ำกว่า ขณะที่อพาร์ตเมนต์มีลักษณะทั่วไปมากกว่าและอาจหมายถึงอาคารชุดหรูหรา

## ดูเพิ่ม
* อาคารชุด

## อ้างอิง

หมวดหมู่:ประเภทของบ้าน
หมวดหมู่:อสังหาริมทรัพย์
ค่ายวชิราลงกรณ์

**ค่ายวชิราลงกรณ์** ตั้งอยู่บ้านเลขที่ 500 หมู่ที่ 6 ตำบลป่าตาล อำเภอเมืองลพบุรี จังหวัดลพบุรี ปฏิบัติภารกิจตามหลักนิยมของกองทัพบก ว่าด้วย การปฏิบัติการของหน่วยรบพิเศษ

พระบาทสมเด็จพระมหาภูมิพลอดุลยเดชมหาราช บรมนาถบพิตร และ พระบาทสมเด็จพระวชิรเกล้าเจ้าอยู่หัว (พันเอก สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร ในขณะนั้น) ได้ทรงปฏิบัติพระราชกรณียกิจอันเกี่ยวข้องกับ **ค่ายวชิราลงกรณ์** (กรมรบพิเศษที่ 1) ดังนี้ 

เมื่อ 26 ธันวาคม พ.ศ. 2511 พระบาทสมเด็จพระมหาภูมิพลอดุลยเดชมหาราช บรมนาถบพิตร ได้ทรงพระราชทานพระนาม พระบาทสมเด็จพระวชิรเกล้าเจ้าอยู่หัว (สมเด็จพระเจ้าลูกยาเธอ เจ้าฟ้าวชิราลงกรณ) เป็นนามค่าย “วชิราลงกรณ์” 

เมื่อ 8 กันยายน พ.ศ. 2512 เวลา 10.45 – 12.30 น. พระบาทสมเด็จพระมหาภูมิพลอดุลยเดชมหาราช บรมนาถบพิตร และพระบาทสมเด็จพระวชิรเกล้าเจ้าอยู่หัว (ขณะทรงดำรงพระอิสริยยศ สมเด็จพระเจ้าลูกยาเธอ เจ้าฟ้าวชิราลงกรณ) ได้เสด็จมาทรงประกอบพิธีเปิดป้าย “ค่ายวชิราลงกรณ์” ด้วยทั้งสองพระองค์เอง
หมวดหมู่:ค่ายทหารในจังหวัดลพบุรี
หมวดหมู่:ค่ายทหารในสังกัดกองทัพบกไทย
หมวดหมู่:สถานที่ที่ตั้งชื่อตามพระนามของพระบาทสมเด็จพระวชิรเกล้าเจ้าอยู่หัว
หมวดหมู่:สิ่งก่อสร้างในอำเภอเมืองลพบุรี

## อ้างอิง
ท้าวศรีจุฬาลักษณ์

**ท้าวศรีจุฬาลักษณ์** เป็นชื่อตำแหน่งพระสนม ในสมัยอยุธยาตำแหน่งนี้เป็นเชื้อพระวงศ์จากราชวงศ์พระร่วง อาจหมายถึง
* **ท้าวศรีจุฬาลักษณ์ ([[นางนพมาศ]])** พระสนมในพระมหาธรรมราชาที่ 1 (ลิไท)
* **[[ท้าวศรีจุฬาลักษณ์ในสมเด็จพระไชยราชาธิราช|ท้าวศรีจุฬาลักษณ์ (ไม่ปรากฏพระนามเดิม)]]** พระสนมในสมเด็จพระไชยราชาธิราช
* **[[ท้าวศรีจุฬาลักษณ์ (แจ่ม)]]** พระสนมในสมเด็จพระนารายณ์มหาราช
* **ท้าวศรีจุฬาลักษณ์ (พระราชเทวี)** พระสนมในพระมหาธรรมราชา
ครัว

thumb|ห้องครัวตะวันตกสมัยใหม่

**ครัว** คือโรง เรือน หรือห้องสำหรับทำกับข้าวของกิน ในทางตะวันตก ครัวทันสมัยจะประกอบด้วยอุปกรณ์อย่างเตา อ่างล้างจานที่อาจมีอุปกรณ์ทำน้ำร้อน น้ำเย็น มีตู้เย็นและชั้นใส่ของ บางบ้านมีเตาอบไมโครเวฟ เครื่องล้างจานหรืออุปกรณ์ไฟฟ้าอื่น ๆ หน้าที่ของห้องครัวมีไว้สำหรับประกอบอาหาร

## อ้างอิง

หมวดหมู่:ห้อง

หมวดหมู่:อาหารและเครื่องดื่ม
นาราดา ไมเคิล วอลเดน

**นาราดา ไมเคิล วอลเดน** () เกิดเมื่อวันที่ 23 เมษายน ค.ศ. 1952 ในแคละมะซู รัฐมิชิแกน สหรัฐอเมริกา เป็นโปรดิวเซอร์ มือกลอง นักร้องและนักแต่งเพลง ชาวอเมริกัน ชื่อของเขา นาราดา มาจาก ศรี ชินมอย ในช่วงต้นคริสต์ทศวรรษ 1970 อาชีพของเขามีช่วง 3 ทศวรรษ ที่ได้รับรางวัลแผ่นเสียงทองคำ แผ่นเสียงทองคำขาวและหลายรางวัลแผ่นเสียงทองคำขาว ไมเคิล วอลเดนยังเป็นเจ้าของและดำเนินการทาร์ปันสตูดิโอ ซึ่งเป็นสตูดิโอที่มีชื่อเสียงแซนราฟาเอล รัฐแคลิฟอร์เนีย ตั้งแต่กลางคริสต์ทศวรรษ 1980 

หมวดหมู่:นักดนตรีชาวอเมริกัน
หมวดหมู่:โปรดิวเซอร์เพลงชาวอเมริกัน
หมวดหมู่:ผู้ที่ได้รับรางวัลแกรมมี
หมวดหมู่:บุคคลจากแคละมะซู
วันไหว้เทวดา

**วันไหว้เทวดา** หรือ **วันป้ายทีก้ง** (ตัวเต็ม: 拜天公, ตัวย่อ: 拜天公, พินอิน: Bài tiān gōng*ไป่เทียนกง*, ฮกเกี้ยน: ป้ายทีก้ง) เป็นประเพณีที่จัดขึ้นหลังวันตรุษจีน 9 วัน ในวันขึ้น 9 ค่ำ เดือน 1 ตามปฏิทินจีน ซึ่งเป็นประเพณีดั้งเดิมของชาวจีนฮกเกี้ยนในจังหวัดภูเก็ต พังงา กระบี่ สิงคโปร์ และมาเลเซีย ถือเป็นการบูชาเทวดาหรือองค์หยกหองส่งเต่(玉皇上帝) เพื่อให้ท่านปกป้องคุ้มครองให้อยู่เย็นเป็นสุข โดยชาวจีนจะจัดของไหว้ ขนมบัวลอย ผลไม้มงคลต่างๆ รวมถึงสัญลักษณ์ในประเพณี คือ ต้นอ้อย 1 คู่ ประดับด้วยการแขวนโมบายอย่างจีนที่เรียกว่า โกจี่ และขนมเจดีย์น้ำตาล ที่เรียกว่า ทะถึง มาตั้งไหว้บนโต๊ะใหญ่ที่รองขาให้สูงขึ้นกว่าปกติตกแต่งด้วยผ้าปูปักลวดลายพื้นสีแดงที่เรียกว่า โต๊ะอุ๋ย จัดบริเวณหน้าบ้าน โดยจะเริ่มไหว้ตั้งแต่เวลาประมาณ 23.00 น. เป็นต้นไปจนถึงเช้ามืดของวันรุ่งขึ้น
## ของใช้และเครื่องเซ่นไหว้ในพิธี
เครื่องเซ่นไหว้ ของใช้ในพิธี แต่ละท้องถิ่นพื้นที่ก็จะแตกต่างกันออกไปบ้างเล็กน้อย แล้วแต่ความสะดวกและกำลังทรัพย์ของผู้ใหญ่ แต่ในที่นี่ยกตัวอย่างเครื่องเซ่นไหว้ของ มาเลเซีย สิงคโปร์ และ ภูเก็ต พังงา กระบี่ มารวมกัน จึงทำให้บางอย่างของแต่ละพื้นถิ่นไม่มี
### เครื่องกระดาษ

thumb|350px|การจัดโต๊ะไหว้เทวดา ป้ายทีก้ง จังหวัดภูเก็ต

### ของใช้ในพิธี

### ขนมรวม หรือ ภาษาจีนเรียกว่า เต่เหลี่ยว  ๓  จาน เต่เหลี่ยว คือ เป็นขนมที่ทำมาจากพืชพันธุ์อาหารครบทุกอย่าง จะต้องมี และขาดไม่ได้ในประเพณีของจีขนมเข่ง เป็นขนมของเทวดาโดยเฉพาะ  ซึ่งจะมีไหว้และทำกันในวันตรุษจีน และไหว้เทวดาเท่านั้น และยังมีความเชื่อมาแต่โบราณอีกว่า การทำขนมเข่งนั้น ถ้าบ้านไหนที่ทำขนมเข่งอยู่ ถ้าผู้หญิงที่มีประจำเดือน หรือ ไว้ทุกข์อยู่เข้าไปดู หรือ เดินผ่าน จะทำให้ขนมเข่งดิบ หรือ ไม่สุก และบางคนเค้ารู้ว่าบ้านไหนทำขนมเข่งอยู่จะไม่เข้าไปเลย จะยืนอยู่หน้าบ้าน

### ขนมเต่า หรือ ภาษาจีนเรียกว่า อั่งกู้ ๓ ลูก ๑ จาน ทำให้อายุยืน

### ขนมฟู หรือภาษาจีนเรียกว่า ฮวดโก้ย ๓ ลูก  ๑ จาน

### สับปะรด ภาษาจีนเรียกว่า อ่องหลาย ๒ ลูก ทำให้มีตาเหมือนสับปะรด มีช่องทางทำมาหากินหลายทางและมีโชคลาภ

### กล้วย ภาษาจีนเรียกว่า เก๋งเจ๊ว เป็นการให้พรมีลูกเต็มบ้านมีหลานเต็มเมือง

### ส้ม ภาษาจีนเรียกว่า ก๊าม จาน

### หมิ้กเจี่ยน (คล้ายกับบายสีของไทย) ๑  ที่

### ผักแห้งหกอย่าง เรียกว่าหลักฉ่าย ๖  จาน เป็นของที่บำรุงร่างกาย เมื่อไหว้เสร็จแล้วก็นำไปทำอาหารได้

### เห็ดหอม (เหี่ยวก้อ) ๑  จาน

### เห็ดหูหนู (บกนี้) ๑  จาน

### ฟองเต้าหู้ (เต็กกากี้) ๑  จาน

### วุ้นเส้น (ตั่งหุ้น) ๑  จาน

### หมี่ซั่ว (หมี่ซั่ว) ๑ จาน

### ดอกไม้จีน (กิ้มเจี้ยม) ๑  จาน

### ผลไม้เสริม อีก ๒ อย่าง

### องุ่น (ฮู่โต๋) ๑  จาน

### ละมุดสีดา (๓ ลูก) (บ่าสี่กู้) ๑  จาน

### การบูชาเทวดาในวันตรุษจีน หรือ ที่ศาลเจ้า เทพเจ้ามิได้ถือศีลบวช จะต้องมีอาหารคาวจัดอีกหนึ่งโต๊ะดังนี้

### ของคาว (หง่อเส้ง)

### หมูต้ม ๑  ชิ้น

### ไข่ไก่ต้ม หรือ ไก่ต้ม ๓  ลูก หรือ ๑ ตัว

### ปลาหมึกต้ม หรือ แห้ง ๓  ตัว

### กุ้งต้ม ๓  ตัว

### หมี่เหลือง ๑ กก.

### เหล้าแดง(จีน) หรือ น้อยกว่านั้น ๑ ขวด
มานูเอลา บาโดลโย

**ดอนนามานูเอลา บาโดลโย เดย์ ดูกี เด แอดดิสอาบาบา** () เกิดเมื่อวันที่ 26 มิถุนายน พ.ศ. 2522 ที่เมืองดีฌง ประเทศฝรั่งเศส เป็นธิดาในปีเอโตร บาโดลโย ดยุกที่ 2 แห่งแอดดิสอาบาบา และเจ้าหญิงเฟือง มายแห่งเวียดนาม เป็นน้องสาวใน ฟลาวีโอ บาโดลโย ดยุกที่ 3 แห่งแอดดิสอาบาบา

## อ้างอิง

ม
ม
ม
ม
หมวดหมู่:บุคคลจากดีฌง
CDC

**CDC** อาจหมายถึง
* ศูนย์ควบคุมโรคติดต่อสหรัฐอเมริกา (Centers for Disease Control and Prevention, CDC) หน่วยงานป้องกันโรคติดต่อในสหรัฐอเมริกา
* Crystal Design Center กลุ่มอาคารในกรุงเทพมหานคร ตั้งอยู่บริเวณถนนเอกมัย-รามอินทรา
ไอคิสด์อะเกิร์ล

**ไอคิสด์อะเกิร์ล** () เป็นเพลงของนักร้องชาวอเมริกัน เคที เพร์รี จากผลงานสตูดิโออัลบั้มชุดที่ 2 *[[วันออฟเดอะบอยส์]]* (2008) ออกจำหน่ายวันที่ 28 เมษายน ค.ศ. 2008 โดยค่ายเพลงแคปิตอลเรเคิดส์เป็นซิงเกิลเปิดตัวของอัลบั้ม เพร์รีมีส่วนเขียนเพลงกับ ดร.ลู้ก และเบนนี บลังโก และเสริมด้วยนักเขียนเพลงอย่างแมกซ์ มาร์ติน และเคธี เดนนิส "ไอคิสด์อะเกิร์ล" เป็นเพลงแนวอิเล็กโทรร็อกที่มีผสมผสานกับนิวเวฟ เพร์รีอธิบายว่าเนื้อร้องพูดถึง "ความสวยงามดังเวทมนตร์ของผู้หญิง"

หลังจากเพลงออกมา "ไอคิสด์อะเกิร์ล" ได้รับคำวิจารณ์คละกันจากนักวิจารณ์ ยกย่องเสียงดนตรีแต่ติเรื่องเนื้อหาในเนื้อเพลง เพลงสร้างข้อถกเถียงเรื่องเนื้อเพลงที่แสดงความไม่เคารพและได้รับคำวิพากษ์จากนักวิจารณ์และนักร้องคนอื่น ๆ อย่างเห็นได้ชัด เพลงประสบความสำเร็จภายในประเทศและทั่วโลก ขึ้นอันดับหนึ่งบนชาร์ตบิลบอร์ดฮอต 100 เป็นเวลา 7 สัปดาห์ เป็นเพลงอันดับหนึ่งลำดับที่ 1,000 ในยุคของเพลงร็อก เพลงขายได้ 4,444,000 หน่วยดิจิทัลในสหรัฐอเมริกา "ไอคิสด์อะเกิร์ล" เป็นหนึ่งในแปดเพลงของเพร์รีที่ขายได้มากกว่า 4 ล้านหน่วยดิจิทัลในสหรัฐอเมริกา เพลงอื่น ๆ ที่ทำได้เช่นกันคือ "ฮอตเอ็นโคลด์", "แคลิฟอร์เนียเกิร์ล", "ไฟร์เวิกส์", "อี.ที.", "ทีนเอจดรีม", "โรร์" และ "ดาร์กฮอร์ส" เพลง "ไอคิสด์อะเกิร์ล" ขึ้นอันดับหนึ่งบนชาร์ตในประเทศต่าง ๆ เกือบ 20 ประเทศ เช่น ออสเตรเลีย แคนาดา เลบานอน ไอร์แลนด์ และสหราชอาณาจักร ขณะที่ขึ้นได้ถึงห้าอันดับแรกในประเทศแถบยุโรป เช่น เบลเยียม ฟินแลนด์ และฝรั่งเศส เพลงนี้เป็นหนึ่งในเพลงที่ขายดีที่สุดในโลก

มิวสิกวิดีโอเพลงนี้ออกวันที่ 16 พฤษภาคม ค.ศ. 2008 กำกับโดย คิงกา เบอร์ซา แสดงเพร์รีในฉากที่ได้แรงบันดาลใจจากโรงละครแนวเบอร์เลสก์ และมูแลง รูจ วิดีโอยังแสดงเพื่อน ๆ ของเพร์รีได้แก่นักแสดงชื่อแชนนอน วู้ดเวิร์ด และนักร้องแนวอิเล็กโทรป็อปที่ยังไม่เป็นที่รู้จักในขณะนั้นคือ เคชา (Ke$ha) เพลงจัดว่าขายดีที่สุดเป็นอันดับที่สิบในคริสต์ศตวรรษที่ 21 เพร์รีแสดงเพลง"ไอคิสด์อะเกิร์ล" และเสนอเพลงนี้เข้าชิงรางวัลแกรมมีในงานประกาศรางวัลแกรมมีครั้งที่ 51 (รางวัลแกรมมีสาขา Best Female Pop Vocal Performance) เพลงยังเข้าชิงสาขา Favorite Song จากรางวัลคิดส์ช้อยส์ในปี ค.ศ. 2009 ด้วย 

## รายชื่อเพลง
; ซีดีซิงเกิล
# "I Kissed a Girl" – 3:00
# "I Kissed a Girl" (Jason Nevins Funkrokr Extended Mix) – 6:51
# "I Kissed a Girl" (Dr. Luke & Benny Blanco Remix) – 3:28

## ชาร์ต

### ชาร์ตประจำสัปดาห์

### ชาร์ตประจำปี

### ชาร์ตทศวรรษ

### ชาร์ตตลอดเวลา

## การรับรอง

}

## อ้างอิง

## แหล่งข้อมูลอื่น
* 

หมวดหมู่:เพลงของเคที เพร์รี
หมวดหมู่:ซิงเกิลในปี พ.ศ. 2551
หมวดหมู่:ซิงเกิลเปิดตัว
หมวดหมู่:เพลงป็อปร็อก
หมวดหมู่:ซิงเกิลอันดับ 1 ในบิลบอร์ดฮอต 100
หมวดหมู่:ซิงเกิลอันดับ 1 ในคะเนเดียนฮอต 100
หมวดหมู่:ซิงเกิลอันดับ 1 ในชาร์ตซิงเกิลแห่งสหราชอาณาจักร
หมวดหมู่:เพลงที่ประพันธ์คำร้องโดยเคที เพร์รี
น้ำตาลแอลกอฮอล์

**น้ำตาลแอลกอฮอล์** () เป็นอนุพันธ์ของน้ำตาลประเภทหนึ่ง เตรียมได้โดยการรีดิวซ์หมู่คาร์บอนิลของน้ำตาลอัลโดส (aldose) และน้ำตาลคีโทส (ketose) ภายใต้สภาวะที่ไม่รุนแรง เช่น ใช้ NaBH4

น้ำตาลแอลกอฮอล์ มีชื่อเรียกอีกอย่างหนึ่งว่าอัลดิทอล (alditols) ตั้งชื่อได้โดยการเปลี่ยน -ose ที่ใช้ลงท้ายชื่อน้ำตาลหลัก เป็น -itol เช่น แมนโนส(mannose) เป็นแมนนิทอล (mannitol)
หมวดหมู่:สารเคมี

หมวดหมู่:วัตถุให้ความหวาน
คอลิน เดลานีย์

**คอลิน แมททิว เดลานีย์** (Colin Matthew Delaney) เกิดวันที่ 7 กันยายน ค.ศ. 1986 นักมวยปล้ำอาชีพชาวอเมริกัน อดีตนักมวยปล้ำจ็อบเบอร์ในWWE

## เส้นทางอาชีพ
เขาเคยไปสังกัดอยู่หลายแห่งรวมทั้ง WWE โดยที่ WWE ได้ปรากฏตัวครั้งแรกในฐานะนักมวยปล้ำโนเนมใน ECW ซึ่งทุกครั้งจะเป็นฝ่ายแพ้จนในที่สุดทีมเขียนบทก็ได้เขียนบทให้เขาชนะครั้งแรกใน ECW ด้วยการเอาชนะอาร์แมนโด เอสตราดา ผู้จัดการทั่วไปของ ECW ในขณะนั้นเพื่อแลกกับสัญญาการเป็นนักมวยปล้ำหลังจากนั้นเขาก็โดนรุมจากแชมป์แท็กทีม WWEในขณะนั้นในแมตช์ 2 รุม 1 ซึ่งเขาก็แพ้ตามเคยแต่ก็ได้ทอมมี ดรีเมอร์มาช่วยไว้ได้ทัน และทั้งคู่ก็ได้ชิงแชมป์แท็กทีมแต่ก็แพ้ ต่อมาได้หักหลังทอมมีด้วยการช่วยให้มาร์ก เฮนรีป้องกันแชมป์ ECWเอาไว้ได้ ทำให้หลังจากนั้นบทบาทของเขากลายเป็นบทตัวร้าย ก่อนจะออกจาก WWE

## ผลงานแชมป์รางวัล
***Absolute Intense Wrestling**
**AIW Absolute Championship (1 time)
**AIW Tag Team Championship (6 times) – with Jimmy Olsen (1) and Cheech (5)
***Empire State Wrestling**
**ESW Tag Team Championship (1 time, current) - with Cheech
***International Wrestling Cartel**
**IWC Tag Team Championship (1 time) – with Keith Haught
***[[National Wrestling Alliance|NWA Empire]]**
**NWA Empire Heavyweight Championship (1 time)
**NWA Empire Tag Team Championship (1 time) – with Mean Marcos
**NWA Empire Lord of the Dance Championship (1 time)
**NWA Southern Junior Heavyweight Championship (1 time)
***[[National Wrestling Alliance|NWA Upstate]]**
**NWA Upstate Tag Team Championship (1 time) – with Jimmy Olsen
***Pier 6 Wrestling**
**P6W Heavyweight Championship (1 time)
***[[Pro Wrestling Illustrated]]**
**PWI ranked #**262** of the top 500 singles wrestlers in the PWI 500 in 2015
***Roc City Wrestling**
**RCW Tag Team Championship (1 time) – with Jimmy Olsen
***Squared Circle Wrestling**
**2CW Tag Team Championship (1 time) – with Jimmy Olsen
***Southern Tier Wrestling**
**STW Tag Team Championship (1 time) - with Cheech 
***Upstate Pro Wrestling**
**UPW No Limits Championship (1 time)
**UPW Tag Team Championship (1 time) - with Cheech
**Upstate 8 Tournament (2018) - with Cheech
***Xcite Wrestling**
**Xcite Tag Team Championship (1 time) - with Cheech

## อ้างอิง

## แหล่งข้อมูลอื่น

*Online World of Wrestling profile

หมวดหมู่:นักมวยปล้ำอาชีพชาวอเมริกัน
หมวดหมู่:บุคคลจากรอเชสเตอร์ (รัฐนิวยอร์ก)
ปืนเทียน

**ปืนเทียน** เป็นอาวุธปืนที่ทำจาก ปลอกกระสุนปืน ใช้แก๊ปแผงแดงๆ เป็นตัวขับ โดยใช้เม็ดแก๊ปเป็นเม็ดๆ แกะใส่ปลอกกระสุนแล้วใช้เทียนไขอัดด้วยไม้แท่งกลมๆ เป็นของเล่นเด็กโตสมัยก่อน

## ส่วนประกอบปืนเทียน
* โครงปืนทำมาจากไม้สัก หรือไม้เนื้อแข็ง เหลาให้ขึ้นรูป มีร่องสำหรับใส่ปลอกกระสุนปืน แล้วรัดด้วยหนังยาง ท้ายปืนเป็นที่สำหรับขึ้นนก 
* ปลอกกระสุดปืน เอ็ม 16 หรือ 9 มม.ขึ้นไป ที่เจาะรูตรงก้นปลอกกระสุน
* หนังยางจำนวนหนึ่ง
* นกสับแก๊ป เหลาด้วยไม้

อนุภาพ ขึ้นอยู่กับจำนวนเม็ดแก๊ป ถ้ามากจะแรงมาก บางครั้งถากผิวไม้จนเป็นรู หากใส่ลูกโดดแล้วอาจใช้เป็นอุปกรณ์ล่าสัตว์ได้ แต่ระยะหวังผลไม่ดีเท่าไหร่นัก ไม่แนะนำให้ทำใช้เพราะมีความเสี่ยงอันตรายเพราะไม่แข็งแรง

หมวดหมู่:อาวุธปืน